ກໍາລັງທີ່ພັກດີຕໍ່ຜູ້ນໍາ Libya ທໍາການໂຈມຕີເມືອງ Ajdabiya ອີກ
ການ​ຖີ້ມລະ​ເບີດ​ໃນ​ວັນ​ອັງຄານ​ມື້​ນີ້ ​ໄດ້​ຕົກ​ຖືກ​ບໍ​ລິ​ເວນ​​ແຄມ ເມື​ອງທາງກໍ້າ​ຕາ​ເວັນ​ຕົກ​ ຂອງເມືອງ.
ກອງກໍາລັງຂອງພວກທີ່ຈົງຮັກພັກດີຕໍ່ຜູ້ນໍາ Libya ທ່ານ Moammar Gadhafi ໄດ້ທໍາການໂຈມຕີທາງອາ ກາດ ອີກເທື່ອນຶ່ງ ຕໍ່ເມືອງ Ajdabiya ທີ່ພວກຕໍ່ຕ້ານລັດ ຖະບານຄວບ ຄຸມຢູ່ໃນພາກຕາເວັນອອກຂອງປະເທດນັ້ນ ຊຶ່ງເປັນການຫຍັບເຂົ້າໄປໃກ້ເມືອງ Benghazi ທີ່ໝັ້ນ ແຫ່ງສໍາຄັນຂອງຝ່າຍຕໍ່ຕ້ານນັ້ນຫລາຍຂຶ້ນ ພວກເຫັນເຫດການກ່າວວ່າ ການຖີ້ມລະເບີດໃນວັນອັງຄານ ມື້ນີ້ ໄດ້ຕົກຖືກບໍລິເວນແຄມເມືອງທາງກໍ້າຕາເວັນຕົກ ອົງການຂ່າວຝຣັ່ງກ່າວວ່າມີນັກລົບຂອງຝ່າຍຕໍ່ຕ້ານເສຍຊີວິດຢ່າງນ້ອຍ ນຶ່ງຄົນ ຝ່າຍກໍາລັງທີ່ນິຍົມກາດດາຟີ ໄດ້ທໍາການຖີ້ມລະເບີດໃສ່ ເມືອງ Ajdabiya ໃນວັນຈັນວານນີ້ໃນຂະນະດຽວກັນ ກໍທໍາການໂຈມຕີເມືອງ Zuwarah ໄປພ້ອມ ເມືອງດັ່ງກ່າວ ທີ່ຕັ້ງຢູ່ແຄມຝັ່ງທະເລ ປະມານ 120 Kilometers ຫ່າງຈາກນະຄອນຫຼວງ Tripoli ແມ່ນຮວມຢູ່ໃນຈຳນວນບໍ່ເທົ່າໃດເມືອງທາງພາກຕາເວັນຕົກຂອງປະເທດ ທີ່ພວກຕໍ່ ຕ້ານລັດຖະບານສາມາດຢຶດໄດ້ ເວລາການລຸກຮືຂຶ້ນຕໍ່ຕ້ານລັດຖະບານເລີ່ມຂຶ້ນ ໃນເດືອນ ແລ້ວນີ້